ສານຂອງພະນະທ່ານ ນາຍົກລັດຖະມົນຕີ ແຫ່ງ ສປປ ລາວ ເນື່ອງໃນໂອກາດ ວັນເດັກສາກົນ ວັນທີ 1 ມິຖຸນາ 2019
ພີ່ນ້ອງຮ່ວມຊາດ ທີື່ນັບຖື ຮັກແພງ
ລູກຫຼານລາວບັນດາເຜົ່າ ທີ່ຮັກທັງຫລາຍ !
ໃນທາມກາງທີ່ທົ່ວພັກ, ທົ່ວລັດ ແລະ ທົ່ວປວງຊົນລາວ ພວມພ້ອມກັນຜັນຂະຫຍາຍ ແລະ ຈັດຕັັ້ງປະຕິບັດມະຕິຂອງກອງປະຊຸມໃຫຍ່ ຄັັ້ງທີ X ຂອງພັກ ແລະ ແຜນການພັດທະນາເສດຖະກິດ-ສັງຄົມ 5 ປີ ຄັັ້ງທ VIII, ພວກເຮົາພ້ອມກັບປະຊາຊາດໃນທົ່ວໂລກສະເຫລີມສະຫລອງວັນເດັກສາກົນ ວັນທີ 1 ມິຖຸນາ 2019 ຄຽງຄູ່ກັບການຈັດຕັັ້ງຂະບວນການວັນປູກຕົ້ນໄມ້ແຫ່ງຊາດ ຢ່າງເປັນຂະບວນຟົ້ນຟື້ນ. ປີນີ້ເປັນປີທີ່ພິເສດ ເພາະພວກເຮົາຈະໄດ້ມາຮ່ວມກັນທົບທວນການຈັດຕັັ້ງປະຕິບັດສົນທິສັນຍາ ວ່າດ້ວຍສິດທິເດັກ ຄົບຮອບ 30 ປີ ແລະ ກໍານົດທິດທາງການພັດທະນາເດັກລາວບັນດາເຜົ່າ ຮອດປີ 2030 ພາຍໃຕ້ຄໍາຂວັນ “ສຸມທຸກກໍາລັງເຫື່ອແຮງ ແລະ ຄວາມສາມາດ ເພື່ອພັດທະນາແມ່ຍິງ ແລະ ເດັກ ໃຫ້ມີສຸຂະພາບສົມບູນ, ແຂງແຮງດ້ານຮ່າງກາຍ ແລະ ຈິດໃຈ, ມີຄວາມຮູ້ຄວາມສາມາດ ແລະ ສະຕິປັນຍາໃນການດໍາລົງຊີວິດ, ຊຸກຍູ້ໃຫ້ຄອບຄົວໃນທົ່ວສັງຄົມ ເປັນເຈົ້າການໃນການປະຕິບັດສິດທິຕໍ່ແມ່ຍິງ ແລະ ເດັກ, ປ້ອງກັນ, ຕ້ານ ແລະ ແກ້ໄຂບັນຫາການໃຊ້ຄວາມຮຸ່ນແຮງຕໍ່ແມ່ຍິງ ແລະ ເດັກ ເພື່ອໃຫ້ມີຄວາມຍຸຕິທໍາ ’’”.
ພັກ ແລະ ລັດຖະບານ ຍາມໃດກໍ່ຖືເອົາ ວຽກງານປົກປ້ອງ ແລະ ພັດທະນາເດັກ ເປັນວຽກງານທີ່ສໍາຄັນ ເພາະເດັກເປັນອະນາຄົດຂອງຊາດ. ເດັກໃນມື້ນນີ້ຈະກາຍເປັນຜູ້ໃຫຍ່ໃນມື້ໜ້າ ແລະ ຈະເປັນຜູ້ຕັດສິນສະຕາຕໍ່ປະເທດຊາດ ກໍ່ຄືຄວາມຢູ່ດີກິນດີ ແລະ ຄວາມຮັ່ງມີ ຜາສຸກ ຂອງປະຊາຊົນກໍ່ຄື ຄວາມຈະເລີນຮຸ່ງເຮືອງຂອງບ້ານເມືອງ.
ພີ່ນ້ອງຮ່ວມຊາດ ທີ່ຮັກແພງທັງຫລາຍ!
ຜ່ານການຈັດຕັັ້ງປະຕິບັດວຽກງານປົກປ້ອງ ແລະ ພັດທະນາເດັກ ພວກເຮົາມີ ຄວາມພາກພູມໃຈ ທີ່ເຫັນວ່າ ພວກເຮົາສາມາດບັນລຸຜົນສໍາເລັດຫຼາຍດ້ານ ເປັນຕົ້ນແມ່ນການປົກປ້ອງສິດທິເດັກ, ການສະກັດກັັ້ນ ແລະ ປາບປາມການຄ້າຂາຍເດັກ ແລະ ຄ້າປະເວນີເດັກ, ການແກ້ໄຂບັນຫາສິີ່ງລາມົກອານາຈານກ່ຽວກັບເດັກ, ການປ້ອງກັນ, ຕ້ານ ແລະ ແກ້ໄຂບັນຫາການໃຊ້ຄວາມຮຸ່ນແຮງຕໍ່ເດັກ, ການສົ່ງເສີມ ແລະ ພັດທະນາເດັກ ແລະ ວຽກງານອື່ນໆ ທີ່ຕິດພັນກັບການປະຕິບັດພັນທະ ແລະ ສົນທິສັນຍາສາກົນກ່ຽວກັບເດັກ. ດ້ວຍເຫດຜົນນີ້ ສປປ ລາວ ຈຶີ່ງຖືກຍອມຮັບວ່າເປັນປະເທດໜຶີ່ງ ທີ່ມີຄວາມຄືບໜ້າດີ ໃນວຽກງານປົກປ້ອງ, ສົ່ງເສີມສິດ ແລະ ຜົນປະໂຫຍດຂອງເດັກລາວບັນດາເຜົ່າ ກໍ່ຄືການລຶບລ້າງທຸກຮູບແບບການຈໍາແນກ ແລະ ການໃຊ້ຄວາມຮຸ່ນແຮງຕໍ່ເດັກ, ການມີສ່ວນຮ່ວມຂອງເດັກ ແລະ ສ້າງໂອກາດໃຫ້ເດັກ ໄດ້ຮັບການພັດທະນາ ແລະ ເຕີບໃຫຍ່ ຢ່າງມີຄຸນນະພາບໃນສັງຄົມ.
ຕໍ່ຜົນສໍາເລັດດັ່ງກ່າວ, ຕາງໜ້າໃຫ້ການນໍາພັກ ແລະ ລັດຖະບານ, ຂ້າພະເຈົ້າ ຂໍສະແດງຄວາມຍ້ອງຍໍຊົມເຊີຍ ແລະ ສະແດງຄວາມຂອບໃຈ ມາຍັງຄະນະກໍາມາທິການເພື່ອຄວາມກ້າວໜ້າຂອງແມ່ຍິງ ແລະ ເດັກ, ອົງການຈັດຕັັ້ງພາກລັດ ຂັັ້ນສູນກາງ ແລະ ທ້ອງຖິີ່ນ, ອົງການຈັດຕັັ້ງມະຫາຊົນ, ອົງການຈັດຕັັ້ງສາກົນ, ພາກທຸລະກິດ ຕະຫຼອດຮອດຮອດພໍ່ແມ່ປະຊາຊົນລາວບັນດາເຜົ່າລວມທັງເດັກທຸກຄົນ ໃນທົ່ວປະເທດ ທີ່ໄດ້ໃຫ້ການສະໜັບສະໜູນ ແລະ ປະກອບສ່ວນ ຢ່າງຕັັ້ງໜ້າ ໃນການຈັດຕັັ້ງປະຕິບັດວຽກແມ່ ແລະ ເດັກ ເຮັດໃຫ້ວຽກງານດ້ານນີ້ມີການປັບປຸງດີຂຶ້ນ ແລະ ມີຜົນສໍາເລັດເປັນກ້າວໆມາ.
ບັນດາທ່ານ ບັນດາສະຫາຍ, ເພື່ອນມິດ ທີ່ຮັກແພງທັງຫລາຍ !
ເຖິງແມ່ນວ່າວຽກງານປົກປ້ອງ ແລະ ພັດທະນາເດັກ ຈະມີຜົນສໍາເລັດຫລາຍດ້ານກໍຕາມ ແຕ່ພວກເຮົາຍັງປະເຊີນໜ້າກັບສິີ່ງທ້າທາຍຫລາຍດ້ານ ໂດຍສະເພາະ ບັນຫາຄວາມທຸກຍາກຂາດເຂີນຂອງເດັກຕ່າງໆ, ບັນຫາຂາດໂພຊະນາການ, ພາວະເດັກຂາດສານອາຫານ, ອັດຕາການເຂົ້າຮຽນໃນພາກການສຶກສາກ່ອນໄວຮຽນ ແລະ ການສຶກສາພາກບັງຄັບ, ການນໍາໃຊ້ສື່ສັງຄົມອອນລາຍຂອງເດັກ, ບັນຫາຢາເສບຕິດ ແລະ ບັນຫາອື່ນໆ ຍັງເປັນໄພຄຸກຄາມ ແລະ ຈໍາກັດການພັດທະນາຂອງເດັກ. ນອກຈາກນັັ້ນ, ຄວາມຮັບຮູ້ ແລະ ຄວາມເຂົ້າໃຈໃນສັງຄົມ ແລະ ໃນບາງຊົນເຜົ່າ ໂດຍສະເພາະແມ່ນໃນເຂດທຸກຍາກ, ຫ່າງໄກສອກຫຼີກ ຍັງຍຶດຖືທັດສະນະຄະຕິແບບຄອງເດີມ ແລະ ປ່ຽນແປງໄດ້ຊ້າ ບັນຫາເຫຼົ່ານີ້ຈະຕ້ອງຮ່ວມແຮງຮ່ວມໃຈກັນແກ້ໄຂໃຫ້ນັບມື້ນັບລຸດລົງໄປ.
ໃນໂອກາດສະເຫລີມສະຫລອງວັນເດັກສາກົນ 01 ມິຖຸນາ 2019 ນີ້, ຕາງໜ້າໃຫ້ພັກ-ລັດຖະບານ, ຂ້າພະເຈົ້າ ຂໍຮຽກຮ້ອງມາຍັງ ບັນດາອົງການການຈັດຕັັ້ງຂອງພັກ-ລັດຖະບານ, ແນວລາວສ້າງຊາດ, ອົງການຈັດຕັັ້ງມະຫາຊົນ ແລະ ຫົວໜ່ວຍທຸລະກິດທັງພາກລັດ ແລະ ເອກະຊົນ ຕະຫລອດເຖິງປະຊາຊົນ ແລະ ເດັກລາວບັນດາເຜົ່າ ໃນຂອບເຂດທົ່ວປະເທດ ຈົ່ງຍົກສູງຄວາມຮັບຜິດຊອບຂອງຕົນ ແລະ ເພີ່ມທະວີອອກແຮງປະຕິບັດວຽກງານແມ່ ແລະ ເດັກ ເວົ້າລວມ, ເວົ້າສະເພາະແມ່ນການພິຈາລະນາຄໍາເຫັນຂອງຕົວແທນເດັກໃນຂອບເຂດທົ່ວປະເທດ ກ່ຽວກັບການຈັດຕັັ້ງປະຕິບັດວຽກສິດທິເດັກໃນໄລຍະ 30 ປີ ຜ່ານມາ ແລະ ແກ້ໄຂບັນຫາ, ສິີ່ງທ້າທາຍ ແລະ ຂໍ້ຄົງຄ້າງໃນປະຈຸບັນ ເພື່ອຮັບປະກັນການບັນລຸວິໄສທັດການພັດທະນາເດັກລາວ ຮອດປີ 2030 ກໍ່ຄືການດູແລເອົາໃຈໃສ່, ການປົກປ້ອງ, ການພັດທະນາ ແລະ ການມີສ່ວນຮ່ວມຮອບດ້ານ ເພື່ອສ້າງເງື່ອນໄຂ ແລະ ໂອກາດໃຫ້ເດັກໄດ້ຮັບການພັດທະນາ ແລະ ມີອະນາຄົດ ທີ່ສົດໃສ ກ້າວເປັນຜູ້ໃຫຍ່ທີ່ມີຄຸນນະພາບ, ເປັນກໍາລັງຊັບພະຍາກອນມະນຸດ ທີ່ມີຄວາມເຂັ້ມແຂງຂອງຊາດ ເພື່ອສືບຕໍ່ພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ໃຫ້ຈະເລີນຮຸ່ງເຮືອງ.
ຂ້າພະເຈົ້າຫວັງຢ່າງຍິງວ່າ ຄະນະກໍາມາທິການ ເພື່ອຄວາມກ້າວໜ້າຂອງແມ່ຍິງ ແລະ ແມ່-ເດັກ, ສະຖາບັນການສຶກສາ, ການຈັດຕັັ້ງພັກ-ລັດ, ອົງການປົກຄອງທ້ອງຖິີ່ນ, ປະເທດເພື່ອນມິດ, ອົງການຈັດຕັັ້ງສາກົນ, ພາກທຸລະກິດ ແລະ ທຸກພາກສ່ວນໃນທົ່ວສັງຄົມ ຕະຫຼອດຮອດພໍ່ແມ່ ແລະ ຄອບຄົວຂອງເດັກ ຈະສືບຕໍ່ເອົາໃຈໃສ່ສະໜັບສະໜູນ ແລະ ປະກອບສ່ວນໃນການປົກປ້ອງ, ຊຸກຍູ້ສົ່ງເສີມ ແລະ ພັດທະນາເດັກນ້ອຍລາວ ໃຫ້ເຕີບໃຫຍ່ຢ່າງມີຄຸນນະພາບສູງ.
ຂໍຮຽກຮ້ອງມາຍັງພວກລູກ, ພວກຫຼານ ແລະ ເດັກລາວບັນດາເຜົ່າທຸກຖ້ວນໜ້າ ຈົ່ງເປັນເດັກຄໍາຮູ້ຜູ້ດີຂອງພໍ່ແມ່, ຄອບຄົວ ແລະ ສັງຄົມ, ຕັັ້ງໃຈສຶກສາຮໍ່າຮຽນ ໃຫ້ມີວິຊາຄວາມຮູ້, ມີສະຕິປັນຍາ, ມີຄວາມເປັນເຈົ້າຕົນເອງ, ມີຄວາມຮັບຜິດຊອບ, ມີຄຸນສົມບັດ ເປັນພົນລະເມືອງໜຸ່ມແໜ້ນມີຄຸນນະພາບຂອງສັງຄົມ ເພື່ອເປັນທີ່ເບິີ່ງຂອງຊາດ, ອະນາຄົດຂອງປະເທດຊາດຂຶ້ນຢູ່ກັບຊາວໜຸ່ມ, ເຍົາວະຊົນລຸ້ນນີ້ ແລະ ລຸ້ນຕໍ່ໆໄປ.
ສຸດທ້າຍນີ້, ຂ້າພະເຈົ້າ ຂໍອວຍພອນໃຫ້ເດັກລາວບັນດາເຜົ່າ ຈົ່ງມີສຸຂະພາບແຂງແຮງ, ຕັັ້ງໜ້າພັດທະນາຕົນເອງ, ເປັນລູກເປັນຫຼານທີ່ດີຂອງຄອບຄົວ, ຊຸມຊົນ ແລະ ສັງຄົມ ໃຫ້ມີຄວາມເຂັ້ມແຂງທາງຮ່າງກາຍ, ມີຄວາມສີວິໄລທາງຈິດໃຈ ແລະ ຮ່ວມກັນສະເຫລີມສະຫລອງວັນເດັກສາກົນປີນີ້ ໃຫ້ມີບັນຍາກາດຄຶກຄື້ນ, ມ່ວນຊື່ນ ແລະ ມີຄວາມຜາສຸກເທີ້ນ!